מיון יצורים חיים

**לתהליך המיון עצמו קיימת חשיבות רבה: במהלכו אנו נדרשים להבחין בתכונות הדומות והשונות של היצורים השונים, ובמאפיינים המייחדים של כל אחד מהם. בסוף המאה ה-18 הציג המדען לינאוס (1778-1707) את גישתו לשימוש בשמות מדעיים בינלאומיים לכל הצמחים ולכל בעלי החיים. על פי גישתו ושיטתו נקבע לכל יצור חי שם כפול (השיטה הבינארית): שם הסוג (למשל, אדם) ושם המין (למשל, נבון). לינאוס היה מייסדה של** [**שיטת המיון**](http://he.wikipedia.org/wiki/%D7%9E%D7%99%D7%95%D7%9F_%D7%A2%D7%95%D7%9C%D7%9D_%D7%94%D7%98%D7%91%D7%A2) **המדעית המודרנית לעולם החי. לפי שיטה זו מוינו קבוצות בעלי החיים בהיררכיה – כל קבוצה גדולה נחלקה לקבוצות קטנות. ככל שהקבוצה קטנה יותר היא כוללת פחות מינים ויש להם יותר תכונות משותפות. ה**[**טקסונומיה**](http://he.wikipedia.org/wiki/%D7%9E%D7%99%D7%95%D7%9F_%D7%A2%D7%95%D7%9C%D7%9D_%D7%94%D7%98%D7%91%D7%A2) **הלינאית מחלקת את עולם החי באופן היררכי על פי תכונות חיצוניות של האורגניזמים החיים. החלוקה מבוססת על שבע דרגות: ממלכה, מערכה, מחלקה, סדרה, משפחה, סוג ומין. שיטה זו מקובלת היום בכל העולם ומאפשרת לאנשים שונים ולמדענים במדינות שונות להבין זה את זה, כאשר הם עוסקים במגוון היצורים הקיים בעולמנו. ראו לדוגמה את מיונו המדעי של עכבר הבית:**

* **ממלכת בעלי חיים**
* **מערכת מיתרניים**
* **תת-מערכת – חולייתנים**
* **(בעלי חוליות)**
* **מחלקה: יונקים**
* **סדרה: מכרסמים**
* **סוג: עכבר**
* **מין: עכבר הבית**